hu hu hu hu hu hu hu hu en pt es id hu hu hu hu sk hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en es hu ca en en en en az hu hu hu de hu de hu de hu de hu hu hu es hu hu hu hu hu hu hu hu hu hu hu hu hu hu hu es pt es en en es pt hu en hu
Novák Katalin: A jövőben is a magyar családokért fogok dolgozni – pécsiérték.hu
Több színes programot kínál szeptemberben a Duna-Dráva Nemzeti Park
A Magnus Aircraft Fusión 212 kisrepülőgépe bemutatkozik az Egyesült Államokban
Pécs díszpolgára lett Uhrik Teodóra táncművész
Könyvbemutatót tart Bognár Papp Irén Pécs Város Napján
Megújult a Zrínyi-várat övező park Szigetváron
Novák Katalin: A jövőben is a magyar családokért fogok dolgozni
Magyarország első női köztársasági elnökeként is a magyar családokért dolgozna a jövőben Novák Katalin családokért felelős tárca nélküli miniszter – nyilatkozta a közmédiának a politikus.
Orbán Viktor miniszterelnök keddi évzáró sajtótájékoztatóján jelentette be, hogy a Fidesz Novák Katalint jelöli köztársasági elnöknek.
Novák Katalin kedden a közmédiának nyilatkozva azt mondta: a köztársaságielnök-jelöltségre való megtisztelő felkérést köszönettel elfogadja. Kiemelte, hogy számára a magyar családok, a magyar gyermekek a legfontosabbak, s a jövőben is értük fog dolgozni.
Kitért arra is, hogy az előtte álló feladathoz támaszt nyújtó családjából és istenhitéből merít majd erőt. Novák Katalin azt mondta: ha megválasztják, akkor Magyarország első női köztársasági elnökeként Magyarországot fogja képviselni, és igyekszik az egész nemzetet megjeleníteni.
Kiemelte, hogy Áder János jelenlegi államfő élen járt a teremtett világ védelmében.
Novák Katalin hangsúlyozta: számára is nagyon fontos, hogy a földet gyermekeinknek, unokáinknak jobb állapotban adjuk vissza, mint ahogy mi azt megkaptuk.
Ehhez viszont – mint megjegyezte – kellenek gyermekek és unokák.
Áder János jelenlegi köztársasági elnök második államfői mandátuma 2022. május 10-én jár le. Az alaptörvény értelmében másodszor nem választható újra.
A miniszterelnök nemzetközi sajtótájékoztatóján sajnálatát fejezte ki, hogy a magyar alkotmányos rend csak két hivatali ciklust enged az államfőnek, majd arról beszélt: negyven országgyűlési képviselőnek kell ajánlást tennie az új államfő személyére. A Fidesz pártelnöksége a kérdést megvitatta, és javaslatát hivatalosan már meg is tette – közölte Orbán Viktor.
A felkérést a politikus elfogadta.
„Magyarországot képviselni, az egész magyar nemzetet szolgálni – erre az embert próbáló feladatra készülök hittel, lélekkel, szívvel. A köztársaságielnök-jelölti felkérést tisztelettel vállalom. Maradok, aki vagyok”– írta közösségi oldalán a családokért felelős tárca nélküli miniszter.
Novák Katalin 1977. szeptember 6-án született Szegeden. A Budapesti Közgazdaságtudományi és Államigazgatási Egyetemen szerzett közgazdász diplomát, majd a Szegedi Tudományegyetem, valamint az Université Paris X közösségi és francia jogi képzését is elvégezte. Az Egyesült Államokban, Franciaországban és Németországban is élt, dolgozott. Angolul, franciául és németül folyékonyan beszél, spanyolul társalgási szinten.
A 2018-as országgyűlési választáson a Fidesz országos listájáról szerzett mandátumot.
A kormányzati portálon is olvasható életrajza szerint háromgyermekes családanyaként és a magyar kormány demográfiai törekvéseinek felelőseként célja a vágyott gyermekek megszületésének elősegítése, a gyermeket nevelő családok megerősítése, a családalapítás előtt álló fiatalok támogatása, a generációk közötti együttműködés ösztönzése. Kiemelten fontosnak tartja, hogy a nőknek ne kelljen lemondaniuk a családalapításról, ha fontos számukra szakmai karrierjük.
Nevéhez fűződik egyebek mellett a Kopp Mária Intézet a Népesedésért és a Családokért kutatóintézet létrehozása, a Családok éve 2018-as meghirdetése, a kétévente rendezett Budapesti Demográfiai Csúcstalálkozók megszervezése, olyan nemzetközileg is elismert lehetőségek kidolgozása, mint a Babaváró támogatás, a négygyermekes édesanyák szja-mentessége, az Otthonteremtési Program és a bölcsődei fejlesztések elindítása.
Novemberében mutatták be a szerkesztésében kiadott – ötven ember, köztük író, költő, humorista, pap, sportoló, tudós, gazdasági és közéleti szereplő – családról szóló írásait tartalmazó Ami a miénk című kötetet.
2020-tól családokért felelős tárca nélküli miniszter;
június 15. és 2021.október 5. között a társadalmi élet újraindításáért felelős operatív törzs vezetője;
2014–2020: család- és ifjúságügyért felelős államtitkár, Emberi Erőforrások Minisztériuma;
2014 és 2016 között nemzetközi ügyekért felelős államtitkár, Emberi Erőforrások Minisztériuma;
2012–2014: miniszteri kabinetfőnök, Emberi Erőforrások Minisztériuma;
2013–2014: frankofón ügyekért felelős miniszteri biztos, Külügyminisztérium;
2010–2012: miniszteri tanácsadó, Miniszteri Kabinet, Külügyminisztérium;
2001–2010: a Külügyminisztérium különböző főosztályain dolgozott, valamint a gyermekeivel otthon töltött évek.
2021 szeptemberétől a Magyar Református Szeretetszolgálat jószolgálati nagykövete;
2020-tól a Stratégiai és Családügyi Kabinet társelnöke;
2019-től a Politikai Hálózat az Értékekért (Political Network for Values) elnöke;
2019-től a Nemzetközi Demokrata Unió női tagozata (International Women’s Democrat Union) alelnöke;
2018-tól a Nők Magyarországért Klub alapító elnöke, a Nők a Magyar Nemzetért Mozgalom elindítója;
2017-ben a Fidesz alelnökévé választották, miniszteri tisztsége miatt a 2021 novemberében tartott pártkongresszuson nem indult újra a tisztségért;
2018: a Fidesz–KDNP pártszövetség népesedés- és családügyi kabinetjének titkára;
2018-tól az Országgyűlés Magyar–Francia Baráti Csoportjának elnöke;
2016: a Szegedi Tudományegyetem Frankofón Egyetemi Központja tanácsadó testületének tagja.
2021: Szent Mórus Tamás-díj;
2021: Milotai Nyilas István-emlékérem;
2020: a Lengyel Köztársasági Érdemrend parancsnoki keresztje;
2019: a Francia Becsületrend lovagkeresztje;
2019: Popovics-díj (Magyar Nemzeti Bank);
2019: a Három Királyfi, Három Királylány Mozgalom Családok Angyala-díj (Angelus Familiarum) kitüntetettje;
2018: Pro Familiae Hungariae Díj (Magyar Család- és Nővédelmi Tudományos Társaság);
2018: a Nagycsaládosok Országos Egyesületének díja;
2017: a Magyar Bölcsődék Egyesületének Akócsi Ágnes-díja;
2016: Luchador por la Familia (Családokért küzdők díja, Associació Plataforma per la Família Catalunya adományozásában.
Címlapkép: MTI/ Soós Lajos
Click to share on Facebook (Opens in new window)
Click to share on Twitter (Opens in new window)
Click to share on Tumblr (Opens in new window)
Click to share on Pinterest (Opens in new window)
Köztársasági elnök Novák Katalin orbán viktor
Társadalmi felelősségvállalás együttműködésben – minipark létesült az Iparkamaránál
9/11: 20 éve történt terrortámadás New Yorkban
Egy vatikáni kertész, aki Olaszországot Pécsre váltotta (VIDEÓ)
Őszi szüneti témanap és játszóház – az ókori Róma jegyében
A városfejlesztési terveket hamarosan le kell adni…
Ön szerint milyen városképe legyen a jövőben Pécsnek?
Pécsi polgárok hívták életre a Pécsi Értékközösség...
BIOKOM Dr. Őri László előadás fejlesztés felsőoktatás felújítás Janus Pannonius Múzeum Kerek Világ Alapítvány kiállítás koronavírus Kővári János oltás orbán viktor Pannon Filharmonikusok programok Pécsi Nemzeti Színház pécsi tudományegyetem támogatás
© Copyright 2022, Minden jog fenntartva. |  Pécsi Értékközösség Alapítvány
Facebook Twitter WhatsApp Telegram